Phimeanakas & The Royal Palace | Argusvlinder
Posted on 4 oktober 2017 by Argusvlinder
Dit bericht werd geplaatst in Vietnam / Cambodja en getagged Angkor, Angkor Thom, Banteay Srei, Cambodja, Phimeanakas, Phimeanakas & The Royal Palace, Siem Reap, Suryavarman I door Argusvlinder . Bookmark de permalink . Boere se vertroue die laagste vlak in 9 jaar | Netwerk24
Deur William Horne 04 Desember 2018 14:29
Droogte en beleidsonsekerheid oor grondhervorming het ’n negatiewe uitwerking op die landboubedryf. Foto: Argief
Die indeks van sakevertroue in die landbousake is ná ’n skerp daling nou op die laagste vlak – 42 punte – sedert die vierde kwartaal van 2009.
Agbiz en die Nywerheidsontwikkelingskorporasie (NOK) se indeks word saamgestel uit data wat in November landswyd oor alle landboubedrywe heen ingesamel is.
In die eerste kwartaal was die indeks nog op 58 punte. Die skerp daling in die vierde kwartaal volg op ’n daling tot 54 in die tweede en tot 48 in die derde kwartaal.
Dié dalings wys op die volgehoue swak vooruitsigte vir die landbousektor.
Veral drie van die tien subindekse waaruit die indeks saamgestel word, het tot die daling gelei: omset, netto bedryfsinkomste en algemene landboutoestande.
Wandile Sihlobo, Agbiz se navorsingshoof, sê in ’n verklaring die daling in omset kan toegeskryf word aan die laer produksie op ’n jaargrondslag, hoewel oespryse vanjaar effens hoër as verlede jaar is.
Dit het daartoe gelei dat die subindeks vir netto bedryfsinkomste met 21 punte tot 38 geval het. Dit is sy laagste vlak sedert die derde kwartaal van 2013.
Die subindeks vir algemene landboutoestande is laer gedruk weens ondergemiddelde reënval in die sentrale en westelike streke van die land, wat aanplantings vertraag het. Die verwagting van ’n El Niño-verskynsel in 2019 het waarskynlik ook die daling in vertroue meegebring. Dié indeks het met tien punte tot 40 gedaal.
Die subindeks vir kapitaalbeleggings het wel met 7 punte verbeter tot 58 ná ’n skerp daling van 14 punte in die derde kwartaal. Dit word toegeskryf aan stewige aankope van landboumasjinerie deur die loop van die jaar jaar weens verwagtinge van groter aanplantings van somergewasse. Trekkerverkope was byvoorbeeld 9% hoër in die eerste tien maande van die jaar op 5 818 eenhede as in die vergelykende tydperk van 2017. Maar die toename van vertroue in dié subindeks was dalk voortydig, meen Sihlobo. Dit is omdat droogte en hoë temperature in die sentrale en westelike dele van die land die hoop laat beskaam het oor die verwagte hoër aanplantings.
Al het drie subindekse die daling gedryf, “presteer die sektor steeds onder sy langtermyngemiddeldes. Daar heers moedeloosheid in die sektor.”
Ons twyfel dat daar in die nabye toekoms ’n betekenisvolle verbetering in vertroue sal wees as daar nog nie duidelikheid is oor grondhervorming in Suid-Afrika nie.
Sihlobo sê landbouvooruitsigte hang van beleidsrigting af.
“Ons twyfel dat daar in die nabye toekoms ’n betekenisvolle verbetering in vertroue sal wees as daar nog nie duidelikheid is oor grondhervorming in Suid-Afrika nie.
“Enige roekelose beleidsrigting wat eiendomsregte kan verswak, kan beleggings en langtermyngroeivooruitsigte in die sektor belemmer.”
Meer oor: Agbiz | Wandile Sihlobo | Droogte | Boere | Landbou | Grondhervorming | Landboubedryf
Esterhuyse lei Agri SA se landelike veiligheid
Grond is dié vraag, sê Anglo-hoof
Grond: 'Rustig, AfriForum – interdik nie dringend'